GENERAL ELECTRIC TEYL-65KA Circuit Breakers - MachineTools.com
Looking for a USED TEYL-65KA?
Looking to Purchase a New GENERAL ELECTRIC TEYL-65KA?
GENERAL ELECTRIC ZT3DT Kanker keer nie student om doktorsgraad te verwerf | Netwerk24
Die Universiteit van Wes-Kaapland (UWK) hou Vrydag sy gradeplegtigheid met studente van so ver as Rwanda wat hul grade sal ontvang.
Met dié Desember-gradeplegtigheid word 22 doktorale grade, 65 meestersgrade, 6 honneursgrade, 434 voorgraadse grade, 55 diplomas en 212 sertifikate toegeken.
Een van die studente wat haar PhD-graad ontvang in fisioterapie, is Lela Mukaruzima van Rwanda. Borskanker is tydens haar studie by haar gediagnoseer. Foto: Universiteit van Wes-Kaapland
Netwerk24 Foto: Universiteit van Wes-Kaapland
Die UWK sê in ’n verklaring vanjaar is daar onder meer 114 doktorsgrade, 377 meestersgrade en 640 honneursgrade toegeken.
Een van die studente wat haar PhD-graad ontvang, is Lela Mukaruzima, van Rwanda, by wie daar tydens haar studie in fisioterapie borskanker gediagnoseer is.
Sy is deur prof. Josè Frantz (adjunk-viserektor van navorsing en innovasie) onder die vlerk geneem wat saam met ander personeel van die universiteit geld ingesamel het om Mukaruzima te help toe haar mediese fonds uitgeput geraak het.
Mukaruzima sê sy was in ’n vreemde land met geen familie of nabye vriende by haar nie. “Ek het in ’n klein huisie gesit en gewonder hoe gaan ek oorleef. Maar God het ’n plan gemaak.”
Volgens Mukaruzima het sy wonderlike ondersteuning gekry by die UWK en sy het boesemvriende gemaak in die tydperk wat sy aan dié universiteit verbonde was.
“Ek weet vele buitelandse burgers het nie goeie ervarings van Suid-Afrika nie, maar ek kan eerlik sê dat ek wonderlike ondersteuning gekry het van Suid-Afrikaners en ander lande se burgers,” sê Mukaruzima.
’n Eredoktorsgraad gaan postuum aan dr. Zola Skweyiya toegeken word. Foto: Universiteit van Wes-Kaapland
* Die UWK sê ’n eredoktorsgraad gaan postuum aan dr. Zola Skweyiya toegeken word vir sy werk om aan die nuwe Suid-Afrika te bou. Skweyiya het by die UWK aangesluit nadat hy na Suid-Afrika teruggekeer het in 1990. Skweyiya was onder andere minister van staatsdiens en administrasie asook minister van maatskaplike ontwikkeling. Hy is in April vanjaar oorlede.
* Die UWK se goue medalje vir toewyding tot gemeenskapswerk gaan aan die historikus Ebrahim Rhoda toegeken word.
* Die jaarlikse Jakes Gerwel-prys in openbare gesondheid gaan aan die alumni dr. Amir Aman Hagos toegeken word, wat in Mei vanjaar as die minister van gesondheid in Ethiopië aangestel is.
Meer oor: Universiteit Van Wes-Kaapland | Doktorsgraad | Kanker | Gradeplegtigheid